ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
ལུས་རྡུལ་འབའ་ཞིག་ལས་རྣམ་ཤེས་སྐྱེ་བར་འགོག་པའི་རིགས་པ་འགའ།
སྐྱེ་བ་སྔ་མ་སྒྲུབ་པའི་རིགས་པ་འགའ།
༠༩
175

ལོག་རྟོག་ཕྱིར་ཟློག
དེ་ལ་འདིར། ལེའུ་གཉིས་པའི་སྐོར་ལ་དཔྱད་སྒོའི་ཆ་ཤིན་ཏུ་མང་ཞིང་། བརྗོད་རི་
བའང་རབ་ཏུ་མང་བར་མ་ཟད། ལྷག་ཏུ། སྐྱེ་སྲིད་ཀྱི་རྣམ་གཞག་ནི། ནང་བསྟན་རིག་
གཞུང་གི་རྐང་འཛུགས་ས་ཡིན་སྟབས། དཔྱད་སྙིང་ཡང་མི་དམན་པ་ཞིག་ཡོད་པས། བློ་
གཟུ་བོ་དང་རིགས་པ་དྲང་པོར་བཞག་སྟེ་འཚོལ་ཞིབ་ཡག་པོ་བཏང་ཚེ། རང་གཞན་གྱི་
མི་ཚེའི་སྙིང་དོན་དང་། འཚོ་བའི་ཁ་ཕྱོགས། ལྟ་བའི་རྨང་གཞི། ཕུགས་བསམ་གྱི་འཁྱེར་
ཕྱོགས་སོགས་ལ་ཁེ་ཕན་ཆེ་བར་མ་ཟད། མི་རིགས་ཀྱི་ཀུན་སྤྱོད་དང་། སྤུས་ཚད་ཀྱི་ཆ་
ལའང་འབྲེལ་བ་དམ་ཟབ་ཡོད་སྟབས་བགྲོ་བར་གླེང་བའི་གནས་འདིའི་རིགས་ལ་ཕྲན་
སྤྲོ་བས་བརྟས་ཡོད། ཞིབ་ཅིང་ཕྲ་བ་ཡིན་ཁུལ་བསྟན་ཏེ་ཕྲ་ས་ཉག་ས་ལ་ཐེ་འཇུས་བྱས་
ཤིང་། ཤིན་ཏུ་ལྐོག་གྱུར་གྱི་ཆོས་ཚུན་ཆད་ལའང་ཐག་གཅོད་བྱེད་པའི་ཁ་ཤོམ་དང་ལབ་
རིང་ཅི་ཡང་འཐེན་མེད།
གཙོ་བོར་ཁོང་གིས་འདིར། སྐྱེ་སྲིད་ཀྱི་སྐོར་ལ་བརྟག་པ་རེ་ཟུང་བྱས་ཡོད་སྟབས།
དེའི་སྐོར་གླེང་དུས་ཅིག་ཅིག་ཉིག་ཉིག་གིས་སུན་བྱུང་ཚར་བའི་ཕྱིར་དང་། ག་གེ་མོ་ཞིག་
གིས་གསུངས་ཟིན་པའི་ཕྱིར་ཞེས་པ་སོགས་མང་དུ་བཀོད་མེད།
རྒྱུ་རྐྱེན་རྟེན་འབྲེལ་གྱི་སྒྲོམ་གཞི་ལས་མ་འདས་བཞིན་དུ། དོན་དངོས་ཀྱི་ཆ་ལ་བཅར།
གཏན་ཚིགས་ཀྱི་སྲང་ལ་གཞལ། ཚད་མ་ཡི་ཁུད་ལ་བཞག་ནས་ལུས་སེམས་ཀྱི་གནས་
བབ་ལ་འགྲེལ་བཤད་ཏོག་ཙམ་ཞིག་བྱེད་སྙིང་འདོད་པ་ཡིན། དང་ཐོག ང་ཚོས་ལུས་
སེམས་ཀྱི་འབྲེལ་བར་རྩད་ཞིབ་བྱེད་པའི་སྒང་ལ། ལུས་སེམས་གཉིས་པོ་རང་རང་སོ་
སོར་རང་ཉིད་རྒྱུན་འཁྱོང་བྱེད་པའི་ནུས་ཤུགས་ཡོད་མེད་དང་། རྒྱུ་འབྲས་འཕེལ་འགྲིབ་
ཀྱི་ཆ་ལ་མནོ་བསམ་ཞིབ་ཏུ་གཏོང་རྒྱུ་གལ་ཆེ།
ལྷག་ཏུ། ལུས་གནས་ན་སེམས་གནས་དགོས་མིན་དང་། ལུས་ལྡོག་ན་སེམས་ལྡོག་
དགོས་མིན་གྱི་གནད་འགག་དག་ནི། ཚེ་སྔ་ཕྱི་གཏན་མེད་དུ་འདོད་པའི་གནའ་བོའི་
དངོས་གཙོ་སྨྲ་བ་མུ་སྟེགས་རྒྱང་འཕེན་པ་དང༌། སློབ་དཔོན་ཆོས་ཀྱི་གྲགས་པ་གཉིས་ཀྱི་
176

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
ལྟ་ཚུལ་མི་མཐུན་སའི་འགལ་མཚམས་ཆེ་ཤོས་ཤིག་ཡིན་པར་མ་ཟད། སྐྱེ་དངོས་འཕེལ་
འགྱུར་སྨྲ་བ་དང་། དབང་རྩའི་ཚན་རིག་པ་མང་ཤོས་ཤིག་གིས། སེམས་སམ་རྣམ་ཤེས་ནི་
དངོས་རྡོག་རྙོག་འཛིངས་ཅན་གྱི་མངོན་ཐོན་གྱི་ཆོས་སུ་འདོད་ཅིང་། འཆི་བ་ཞེས་པ་ནི་
ཕྲ་ཕུང་གྱེས་འཕེལ་སོགས་ལས་གྲུབ་པའི་རྫས་འགྱུར་གྱི་བརྒྱུད་རིམ་ཞིག་ལས་གང་ཡང་
མེད་པར་འདོད་ཀྱིན་ཡོད་པས་དཔྱད་འོས་པའི་ཆ་མང་དུ་བདོག འོན་ཀྱང་། དཀྱུས་
1
དོན་ཉོབ་འགྲོ་བས་གནད་འགག་ཆེ་སར་ལུང་ཚིགས་ཐར་ཐོར་རེ་དྲངས་བ་མ་གཏོགས་
གཙོ་བོར་རིགས་ལམ་ནས་ཡ་ལན་མདོར་བསྡུས་ཤིག་འབུལ་སྙིང་འདོད།
གནད་སྙིང་ དཔལ་ལྡན་ཆོས་གྲགས་ཀྱིས་བཀོད་པའི་རིགས་ལམ་མང་ཤོས་ཤིག་ལ་
ད་རེས་ཏོག་ཙམ་འདྲ་ཆགས་པོ་ཞིག་གསུངས་འདུག་སྙམ་པའི་དོན་འགྱུར་གྱི་ཐེ་ཚོམ་
སྐྱེད་ནུས་མཁན་ཞིག་ཀྱང་ཕལ་ཆེར་མེད་པའི་དཔེ་ལ། བསམ་གཞིག་གནད་ལ་ཡེ་ནས་
མ་འབྱོར་བའི་རིགས་པ་དང་། སྟབས་བདེ་ཐག་ཆོད་པའི་རིགས་པ་དང༌། དོན་མེད་ཁ་
ཁྲལ་འཇལ་བའི་རིགས་པ་དང་། ཁྱབ་འབྲེལ་ངེས་པ་མེད་པའི་རིགས་པ་དང་། མཐའ་
དཔྱོད་ཡག་པོ་མ་བྱས་པའི་རིགས་པ་འདི་དག་ལྟ་བུ་རེད་ཅེས་དམ་བཅའ་ལྔ་བཞག་
ནས། རིགས་ལམ་གཞན་མང་ཤོས་འདི་འདྲ་ཤ་སྟག་རེད་ཅེས་ཁ་ཚོད་མཐོན་པོའི་སྒང་
ནས། རྒྱང་འཕེན་པའི་ལྟ་གྲུབ་ཆག་རོ་འགའ་ཞིག་སླར་གསོ་བྱས་པ་འདི་ཙམ་རེད།
འགྲིག་དང་མི་འགྲིག་ཟེར་བ་དེ་ནི་བདེན་རྫུན་གྱི་རྭ་བརྡར། གཏན་ཚིགས་ཀྱི་སྤར་
འཐབ། ཚད་མའི་མཆེ་བ་བསྣུན་པའི་ཆོད་ལ་གཞིགས་ཏེ། བདེན་དོན་འུར་ལ་མི་རྗེ་ཞིང་།
དྲང་གཏམ་རླུང་ལ་མི་སྐུར་བའི་གཟུར་གནས་ཀྱི་དཔྱོད་ལྡན་དག་གི་བགོ་སྐལ་དུ་འཇོག་
རིགས་པ་ལས། ད་ཆར་བྱུང་དང་འབྱུང་བཞིན་པའི་དགག་ཡིག་རེ་ཟུང་ལྟར། ཐིག་ཕྲེང་
རེ་ཟུང་གི་ཚིག་རིས་དེད་ཚེ།
རྩོམ་པ་པོ་ཁོང་གི་ཞལ་དམར་ནག་ཏུ་ལོག་པའི་རྣམ་
འགྱུར་ལྷང་ལ་འཕུད་པའི་དམོད་ཚིག་དང་། དཀར་འདོན་ཀྱི་ཡིག་ཚོགས་དག་གིས་མིག་
དང་ཡིད་ཀ་སྲེག་པར་བྱེད་པ་ལྟ་བུའི་ལས་ངན་པ་གསོག་དོན་ཅི་ཡང་མེད་དོ། །
1:|:ཀྱི འི :
177

ལོག་རྟོག་ཕྱིར་ཟློག
ལུས་ཀྱི་རྡུལ་ལ་བརྟག་པ།
ཚ།༽ ལུས་ལས་སེམས་སྐྱེ་ན་ལུས་ཡོངས་རྫོགས་ལས་སྐྱེའམ། ཆ་ཤས་རེ་རེ་ལས་སྐྱེ། ཡོངས་རྫོགས་
ལས་སྐྱེ་ན་མཛུབ་མོ་ཆད་པའི་མི་ལ་སེམས་མི་སྐྱེ་བར་ཐལ།
ཆ་ཤས་རེ་རེ་ལས་སྐྱེ་ན་རྡུལ་གྱི་གྲངས་
བཞིན་དུ་སེམས་ཀྱང་མང་དུ་སྐྱེ་བར་ཐལ། ཞེས་པ་ལྟ་བུ་བསམ་གཞིག་གནད་ལ་ཡེ་ནས་མ་འབྱོར་བ་
དང་། ཞེས་ཟེར།
ར།༽ གནད་སྙིང་དྲིལ་ནས་བཤད་ན། ཡིད་བློ་རྟོག་པ་དེ་ལུས་ཀྱི་རྡུལ་ལས་སྐྱེ་བར་
འདོད་ཕན་ཆོད། ལུས་རྡུལ་ཀུན་ཚོགས་པ་ལས་སྐྱེ་བ་དང་། རེ་རེ་ལས་སྐྱེ་བ་དང༌། ལུས་
རྡུལ་གྱི་ཚོགས་པ་ཁྱད་པར་བ་ལས་སྐྱེ་བར་འདོད་པའི་ལུགས་གསུམ་གང་རུང་ལས་
འདའ་ཚུལ་མེད་པ་སུས་ཀྱང་ཤེས་ནུས། དེ་བས། སློབ་དཔོན་གྱིས་བརྟག་པའི་མཐའ་
ཡངས་པོར་བྱས་ཏེ་རིམ་བཞིན།
དང་པོ་ལྟར་ན། "མ་ལུས་རྒྱུ་ཉིད་ཡིན་ན་ནི། །ཡན་ལག་གཅིག་དང་བྲལ་ནའང་མིན། །"ཞེས་
ཡིད་བློ་ཆོས་ཅན། ཡན་ལག་ཕྲ་མོ་གཅིག་དང་བྲལ་ནའང་ཁྱོད་མི་སྐྱེ་བར་ཐལ། ཁྱོད་
སྐྱེད་པ་ལ་ཡན་ལག་གི་ཆ་མ་ལུས་པ་ཚོགས་དགོས་པའི་ཕྱིར་རོ། །
གཉིས་པ་ལྟར་ན། "རེ་རེ་ནུས་པ་ཉིད་ཡིན་ནའང་། །ཅིག་ཅར་མང་པོ་འབྱུང་བར་
འགྱུར། །"ཞེས་ཡིད་བློ་རྟོག་པ་ཆོས་ཅན། དུས་ཅིག་ཅར་དུ་གང་ཟག་གཅིག་གི་རྒྱུད་ལ་
ལུས་རྡུལ་གྱི་གྲངས་བཞིན་དུ་ཁྱོད་མང་པོ་འབྱུང་བར་ཐལ། ལུས་རྡུལ་རེ་རེ་ནས་ཁྱོད་
སྐྱེད་པ་ལ་མ་ཚང་མེད་རྒྱུ་ཡིན་པའི་ཕྱིར།
གསུམ་པ་ལྟར། ལུས་སེམས་གཉིས་རྒྱུ་འབྲས་སུ་གྲུབ་ཏུ་ཆུག་ཀྱང་། ཡིད་བློ་རྟོག་ང
ལུས་རྡུལ་ཀུན་ཚོགས་པའམ་རེ་རེ་ལས་འབྱུང་དགོས་དོན་མེད་དེ། ལུས་རྡུལ་ཁྱད་པར་
བ་དང་། དབུགས་རྒྱུ་བ་དག་ནང་འཛོམས་པ་ལས་གཟོད་ཡིད་བློ་རྟོག་པ་འབྱུང་བ་ཡིན་
ཏེ། མར་མེ་ལས་འོད་འབྱིན་པ་ནང་བཞིན་ཡིན་པས་སོ་ཞེས་ཟེར་བ་ལ། སློབ་དཔོན་གྱིས།
"ཅི་སྟེ་ཇི་ལྟར་ཡོད་རྒྱུ་ཡིན། །ཤེས་པ་ལ་ཡང་ཁྱད་ཡོད་འགྱུར། །"ཞེས་དང་། "འཁྲུལ་ཕྱིར་
178

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
རླུང་སོགས་ཆོས་མ་ཡིན། །"ཞེས་སོགས་གསུངས་ཏེ། དེ་ལྟར་ན། ལུས་རྡུལ་ཁྱད་པར་བ་
དག་དང་། དབུགས་རྒྱུ་བ་དྲག་ཞན་ལས་འབྲས་བུ་ཤེས་པ་ལའང་གསལ་མི་གསལ་
སོགས་ཀྱི་ཁྱད་ཡོད་པར་ཐལ། མར་མེ་ཆེ་ཆུང་ལ་འོད་ཁྱད་ཡོད་པ་ནང་བཞིན་ཡིན་པའི་
ཕྱིར། ད་དུང་། ཤེས་པའི་སྟེང་གི་གསལ་མི་གསལ་སོགས་ཀྱི་ཁྱད་པར་དག་དེ་དག་འཕེལ་
འགྲིབ་ཀྱི་ཆར་ལྟོས་དགོས་པར་ཐལ་ཞེས་འཕངས་པ་རེད།
འོན་ཀྱང་། ཁོང་གིས་འདིར་གཞུང་གོང་འོག་གི་བབ་དང་མི་བསྟུན་པར། ཐད་གར་
བརྟག་པ་དང་པོ་གཉིས་ཁོལ་དུ་ཕྱུང་སྟེ་བསམ་གཞིག་གནད་ལ་འབྱོར་མི་འདུག་ཅེས་
ཐག་བཅད་བྱས་པ་ཙམ་ལས། རྒྱུ་མཚན་རྡོག་གཅིག་ཀྱང་བཀོད་མེད་པ་འདིར་དཔྱོད་
ཤེས་ཀྱི་བློ་མིག་ཡངས་པོར་བྱས་ཏེ་ལྟོས་དང༌། གཞུང་གི་བབ། རྒོལ་བའི་འདོད་ཚུལ།
བརྟག་པའི་རྣམ་གྲངས་དག་ལ་བསམ་གཞིག་འཐུས་ཚང་བ་ཞིག་བྱེད་ཐུབ་མེད་པ་དལ་
གྱིས་གོ་འོང་།
ཕྲན་གྱིས་འདིར་བཤད་སྙིང་སྤྲོ་བ་ནི། ཚ་མདའ་བས། ལུས་ཀྱི་རྡུལ་ལ་བརྟག་པའི་
རིགས་པ་འདི་བསམ་གཞིག་གནད་ལ་ཡེ་ནས་མ་འབྱོར་བ་རེད་ཅེས་བཤད་དོན་གཙོ་
བོ་དེ། དཔལ་ལྡན་ཆོས་གྲགས་ཀྱིས། སེམས་ལུས་ལས་སྐྱེ་བར་ཁས་བླངས་ཕན་ཆོད། ལུས་
སྟེང་གི་རྡུལ་ཕྲན་ཀུན་ཚོགས་པའམ་རྡུལ་ཕྲན་རེ་རེ་ལས་སྐྱེ་བ་གང་རུང་ཁས་ལེན་
དགོས་པས་ཁྱབ་པ་ཞལ་བཞེས་མཛད་འདུག་སྙམ་པའི་ལོག་པར་རྟོག་པ་དེ་ལ་ཟུག་
ཡོད་པས། དེ་ནི་ཏག་ཏག་ཁྱེད་རང་གིས་ཟེར་བ་ནང་བཞིན། བསམ་གཞིག་གནད་ལ་ཡེ་
ནས་མ་འབྱོར་བའི་དགག་པ་རེད་འདུག་ཅེས་སྨྲ་འདོད་པ་དེ་ཡིན། མི་བདེན་སྙམ་ན།
ལུས་ཀྱི་རྡུལ་ལ་བརྟག་པའི་རིགས་པ་འདི་བསམ་གཞིག་གནད་ལ་འབྱོར་མེད་པའི་ཚུལ་
གྲལ་དག་ཅིག་ཤོད་དང་ལྟད་མོར་གཞུག་ནས་ལྟ།
179

ལོག་རྟོག་ཕྱིར་ཟློག
རྒྱུ་འབྲས་འཕེལ་འགྲིབ་བརྟག་པ།
ལུས་སེམས་གཉིས་ལ་རྒྱུ་འབྲས་ཀྱི་འབྲེལ་བ་གྲུབ་ན་ལུས་ཅི་ཙམ་རྒྱགས་པ་སེམས་ཀྱང་དེ་
ཙམ་དུ་གསལ་ཞིང་རྒྱས་པར་ཐལ། ཞེས་པ་ལྟ་བུ་རིགས་ལམ་སྟབས་བདེ་ཐག་ཆོད་པ་དང་། ཞེས་སྨྲས་
ཏེ། དཔེ་ལ། མེ་ཇི་ཙམ་གྱིས་ཤུགས་ཆེར་འབར་ན་དུ་བ་དེ་ཙམ་གྱིས་དྲག་ཏུ་འཕྱུར་མི་དགོས་པ་བཞིན་
རྒྱུ་དང་འབྲས་བུའི་འབྲེལ་བ་གྲུབ་ཕྱིན་ཆད་མཐའ་གཅིག་ཏུ་འཕེལ་འགྲིབ་རྗེས་སུ་འགྲོ་ལྡོག་ཡོད་མི་
དགོས། ཞེས་བཀོད་འདུག
ར།༽ དང་ཐོག་ཀུན་པོས། ལུས་སེམས་གཉིས་ལ་རྒྱུ་འབྲས་ཀྱི་འབྲེལ་བ་གྲུབ་ཕྱིན་
མཐའ་གཅིག་ཏུ་འཕེལ་འགྲིབ་རྗེས་སུ་འགྲོ་ལྡོག་ངེས་དགོས་ཞེས་གོང་འོག་གང་ནས་
ཀྱང་གསུངས་མེད་བཞིན་རྫུན་ཚིག་གིས་ལྷན་པ་མཐུག་དྲགས་པ་ཞིག་བརྒྱབ་ཡོད་
འདི་གོ་དགོས། བདེན་པར་མི་རློམ་ན། འདིའི་ཐད་ཀྱི་སྔ་རྒོལ་གྱི་འདོད་ཚུལ་དངོས་དང་།
རིགས་པའི་འགྲོ་ཕྱོགས་མ་ནོར་བར་གོ་བར་གྱིས་དང་ངང་གིས་གསལ་འོང་།
སྐབས་དོན་དངོས་ནི། འབྲས་བུ་འཕེལ་འགྲིབ་བརྟག་པ་དང༌། རྒྱུ་འཕེལ་འགྲིབ་
བརྟག་པ་གཉིས་ཀྱི་སྒང་ནས་བལྟས་ཚེ་གསལ་ཐག་ཆོད་ངེས།
དང་པོ། འབྲས་བུ་འཕེལ་འགྲིབ་བརྟག་པ།
ཡིད་བློ་འབྱུང་བ་ལ་ལུས་མ་གཏོགས་རྒྱུ་གཞན་གང་ཡང་མི་འདོད་ཅིང༌། ལུས་ཁོ་ན་
ཡིད་བློ་སྐྱེད་པའི་རྒྱུ་ཡིན་པར་འདོད་པ་དེ་ནི། སྔ་རྒོལ་རྒྱང་འཕེན་པའི་གྲུབ་མཐའ་རེད།
དེ་ལྟར་འདོད་ཕྱིན་འབྲས་བུ་ཤེས་རབ་དང་བརྩེ་བ་སོགས་ལ་འཕེལ་འགྲིབ་ཀྱི་ཆ་གང་
བྱུང་མཐའ་དག ལུས་ཁོ་ནས་སྟངས་འཛིན་བྱེད་པར་འདོད་པ་ལས་འོས་མེད་མོད། ལུས་
ལ་སྔར་དང་མི་འདྲ་བའི་འཕེལ་འགྲིབ་ཀྱི་ཆ་གང་ཡང་མ་སོང་བར་རྒྱུན་ལྡན་དུ་གནས་
སུ་ཆུག་ཀྱང་། ཤེས་རབ་དང་བརྩེ་བ་སོགས་ལ་ནང་གི་འདུ་བྱེད་གོམས་པའི་ཁྱད་པར་
ལས་འཕེལ་འགྲིབ་འབྱུང་གིན་ཡོད་པ་མངོན་གསལ་ཡིན་སྟབས།
དཔལ་ལྡན་ཆོས་
གྲགས་ཀྱིས། "ལུས་ཀྱི་ཕུལ་བྱུང་འགྲིབ་མེད་པར། །བློ་ཡི་བྱེད་པའི་ཁྱད་པར་གྱིས། །ཤེས་རབ་ལ་
180

ཚད་མའི་ལུགས་ཀྱི་མཐོ་རིས་དང་ཐར་བའི་རྣམ་གཞག་ལ་དཔྱད་པ།
སོགས་ཕུལ་བྱུང་དང་། །འགྲིབ་པ་དག་ཏུ་འགྱུར་བ་ཡིན། །འདི་ནི་མར་མེའི་འོད་ལ་སོགས། །རྟེན་
པ་རྣམས་ལ་ཡོད་མ་ཡིན། །"ཞེས་མིག་མཐོང་ལག་ཟིན་གྱི་གནས་ཚུལ་གཞི་ལ་བཞག་སྟེ། འབྲས་
བུ་འཕེལ་འགྲིབ་བརྟག་པའི་རིགས་པ་འདིའི་སྒང་ནས། ལུས་མ་གཏོགས་སེམས་སྐྱེ་བ
རྒྱུ་གང་ཡང་མེད་པར་འདོད་པའི་ལྟ་ཚུལ་ལ་མི་འཐད་པའི་རྣོ་སོ་སྤྲད་པ་རེད།
དྲང་མོར་བཤད་ན། ལུས་ཀྱི་རྡུལ་ལ་རྒྱུན་ལྡན་མ་ཡིན་པའི་འགྱུར་བ་གང་ཡང་མ་
བྱིན་པར། ཡིད་བློ་ལ་འཕེལ་འགྲིབ་ཀྱི་འགྱུར་བ་རབ་དང་རིམ་པ་འགྲོ་གིན་ཡོད་པ་འདི་
ལ་བརྟེན་ནས་ཡིད་བློ་སྐྱེ་བ་ལ་ལུས་རྡུལ་ལས་གཞན་པའི་རྒྱུ་ཞིག་ཡོད་པ་རྗེས་སུ་
དཔག་སླ་བོར་ཆགས་ཡོད་པ་མིན་འགྲོ།
དེ་འདྲའི་འགྱུར་བ་མངོན་གསལ་ཅན་འགྲོ་གིན་ཡོད་པ་ཕལ་ཆེར་སུ་ཡང་རྨོངས་མི་
སྲིད་པ་དེ་རེད། དཔེར་ན། འཇའ་ལུས་འོད་སྐུར་གྲོལ་བའི་སྒོམ་ཆེན་པ་དག་གིས། སེམས་
ཀྱི་ནུས་རྩོལ་ལ་བརྟེན་ནས་ལུས་ཕུང་གཞི་མེད་དུ་བཏང་ཚུལ་དང་།
ཨ་རིའི་སེམས་
ཁམས་རིག་པ་སྨྲ་བ་དག་གིས། སེམས་ཀྱི་ནུས་རྩལ་ལ་ཚོད་ལྟ་བགྱིས་པ་དག་ལས་ཤེས་
ནུས་པ་རེད། དཔེར་ན། ༡༩༦༣ལོར་ནོ་པེ་ཨིར་གསོ་རིག་བྱ་དགའ་ཐོབ་པའི་དབྱིན་ཇིའི་
ཚན་རིག་པ་ཡེ་ཧན་ཨེ་ཁུ་ལིས་(6#ཋཱ)ཀྱིས། ནོ་པེར་ཨིར་གསོ་རིག་བྱ་དགའ་ཐོབ་
པའི་དཔྱད་རྩོམ་དུ། དཔེར་ན། མིའི་ཀླད་པས་གློག་གི་ཀླད་པ་ལ་བཀོད་འདོམ་བྱེད་པ་
བཞིན། མིའི་གཟུགས་མེད་བེམ་མིན་གྱི་རྣམ་ཤེས་དེས། གདོས་བཅས་ཤ་ཁྲག་གི་ལུས་ཀྱི་
ཀླད་ཆེན་ལ་དངོས་སུ་སྐུལ་འདེད་བྱེད་པ་སྟེ། ཀླད་ཆེན་ནང་གི་ཀླད་པའི་དབང་རྩའི་ཕྲ་
ཕུང་རྣམས་ལ་བྱ་བ་བྱེད་དུ་འཇུག་པ་ཡིན་ནོ། ། བེམ་མིན་རྣམ་ཤེས་ཀྱི་ངའམ་བདག་དེ་
ནི། ཀླད་ཆེན་ཤི་བའི་རྗེས་སུ་ད་དུང་གནས་ལ་ཚེ་སྲོག་གི་བྱེད་ལས་ཀྱི་རྣམ་པ་ཡང་ཡོད་
དེ། ནམ་ཡང་རྒྱུན་མི་འཆད་པར་གནས་རུང་ངོ༌། །ཞེས་པ་ལྟ་བུ་རེད།
འདི་དང་འདི་ལྟ་བུ་ལུས་ལ་ཕན་གནོད་ཀྱི་ཆ་གང་ཡང་མ་བྱུང་བར་རྒྱུན་ལྡན་དུ་
གནས་ཀྱང་། སེམས་ལ་དགའ་བ་དང༌། དངངས་སྐྲག་ཚབ་ཆེན་བསླངས་བ་རྐྱང་པ་ལས་
181

ལོག་རྟོག་ཕྱིར་ཟློག
ལུས་སྟེང་གི་སྙིང་རྩའི་འཕར་ཚད་དང་། དབུགས་ཀྱི་རྒྱུ་བ་ཐམས་ཅད་རྒྱུན་ཆད་པ་
སོགས་ཀྱི་དཔེ་མཚོན་མང་དུ་བྱུང་བ་དག་ལ། སེམས་མེད་སྨྲ་བ་དང་། ལུས་སེམས་རྒྱུ་
འབྲས་སྨྲ་བ་དག་གིས་འགྲེལ་བཤད་རྩད་ནས་རྒྱག་ཐབས་མེད་པར་ཧང་སང་ཞིང་།
ཧོན་འཐོམ་མེར་ལུས་པ་དག་ལ་མིག་རིག་རིག་དང༌། རྣ་བས་ཀེམ་ཀེམ་གྱིས་ཉོན་དང་
མི་གོ་རྒྱུ་དང་མི་ཤེས་ས་ཅི་ཡང་མེད་དོ། །
གཉིས་པ། རྒྱུ་འཕེལ་འགྲིབ་བརྟག་པ།
རྒྱུ་འབྲས་ཀྱི་འབྲེལ་བ་གྲུབ་ཚད་ལ་མར་མེ་དང་མར་མེའི་འོད་ནང་བཞིན་འཕེལ་
འགྲིབ་རྗེས་སུ་འགྲོ་ལྡོག་ངེས་མི་དགོས་པ་དེ་ནི། དཔལ་ལྡན་ཆོས་གྲགས་མིན་མིན་ཚོས་
ཀྱང་ཤེས་ཚོད་རེད། སྤྱིར་བཏང༌། འབྲས་བུ་འཕེལ་འགྲིབ་འབྱུང་བ་ལ་གེགས་ཅི་ཡང་
མེད་པར་རྒྱུ་ལ་འཕེལ་འགྲིབ་ཇི་ལྟར་སོང་ན་འབྲས་བུ་ལའང་དེ་ལྟར་འབྱུང་དགོས་པ་
དེ་ནི་རྒྱུ་རྐྱེན་རྟེན་འབྲེལ་གྱི་ཆོས་ཉིད་ཅིག་ཡིན་པ་ལས། མར་མེ་དང་འོད་ལྟ་བུའི་རྒྱུ་
འབྲས་འགའ་རེ་ལ་རྟེན་འབྲེལ་གྱི་སྒྲོམ་གཞི་དམིགས་གསལ་བ་ཡོད་པས་ཅི་ཡང་མིན་
པ་གོ་དགོས།
དེ་བས། རྒྱང་འཕེན་པས། གསོན་ལུས་ཁོ་ན་སེམས་ཀྱི་རྒྱུ་ཚོགས་གྲངས་ཚང་ཡིན་
པར་ཁས་